钦定古今图书集成/理学汇编/学行典/第244卷 > 秦邦伯
## 钦定古今图书集成/理学汇编/学行典/第244卷 > 秦邦伯

按《南陵县志》：“秦邦伯，号慕新，新美乡人。性宽和，喜施
与。万历中，岁苦水旱，设义仓贮谷，赈贫弱，周婚葬，岁以为常。尢善教训子弟，月必有课蓻，姻党中能文者
甲乙之，勉其优者，愧其劣者。侄凤仪，家贫不能读，将
徙业，伯慰之曰：‘若后当显能，听吾言而毕事书史，虀
粥之资，不汝忧也’。后果举乡荐，时人义之。家素殷富”，
假贷遍村野，临终悉焚其券。